**ΕΡΤ2 – Τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2 διαμορφώνεται ως εξής:**

**ΠΑΡΑΣΚΕΥΗ 8 ΣΕΠΤΕΜΒΡΙΟΥ 2023**

**...............................................................................**

**19.00 ΞΕΝΗ ΣΕΙΡΑ  GR**

**«ΔΥΟ ΖΩΕΣ»  Επεισόδιο 94ο**

**20.15  4ο ΤΟΥΡΝΟΥΑ ΜΠΑΣΚΕΤ «ΝΙΚΟΣ ΦΑΣΟΥΡΑΣ»   W**

**«ΑΕΚ – ΚΛΟΥΖ»**

**Απευθείας μετάδοση από το Περιστέρι**

**22.15 ΞΕΝΗ ΤΑΙΝΙΑ  GR**

**«ΟΙ ΤΕΛΕΙΟΙ ΞΕΝΟΙ» Α' ΤΗΛΕΟΠΤΙΚΗ ΜΕΤΑΔΟΣΗ**

**23.50 ΣΤΑ ΑΚΡΑ (Ε)  W**

**«Αντώνης Φωστιέρης» - Β΄ Μέρος**

***Νυχτερινές Επαναλήψεις***

**00:50 ΔΥΟ ΖΩΕΣ (Ε) ημέρας GR**

**01:45 ΜΑΜΑ ΚΑΙ ΓΙΟΣ (Ε) ημέρας W**

**02:40 ΜΟΝΟΠΑΤΙΑ ΤΗΣ ΕΠΙΣΤΗΜΗΣ (Ε) ημέρας  GR**

**03.30 ΣΤΑ ΑΚΡΑ (Ε) ημέρας  W**

**04:30 ΦΑΝΤΑΣΤΙΚΗ ΤΑΪΛΑΝΔΗ (Ε) ημέρας GR**

**05:15 ΓΕΥΣΕΙΣ ΑΠΌ ΕΛΛΑΔΑ (Ε) ημέρας W**

**06:05 ΠΡΩΤΕΣ ΥΛΕΣ (Ε) ημέρας GR**

**ΣΑΒΒΑΤΟ 9 ΣΕΠΤΕΜΒΡΙΟΥ 2023**

**...............................................................................**

**13.30 KOOKOOLAND (Ε)  W**

**«Τι είναι αγάπη;»**

**14.00  ΠΑΓΚΟΣΜΙΟ ΠΡΩΤΑΘΛΗΜΑ ΚΩΠΗΛΑΣΙΑΣ  GR**

**Τελικοί**

**Απευθείας μετάδοση από το Βελιγράδι**

**16.30  VAN LIFE - Η ΖΩΗ ΕΞΩ (E)  W**

Το **«Van Life - Η ζωή έξω»** είναι μία πρωτότυπη σειρά εκπομπών, που καταγράφει τις περιπέτειες μιας ομάδας νέων ανθρώπων, οι οποίοι αποφασίζουν να γυρίσουν την Ελλάδα με ένα βαν και να κάνουν τα αγαπημένα τους αθλήματα στη φύση.

Συναρπαστικοί προορισμοί, δράση, ανατροπές και σχέσεις που εξελίσσονται σε δυνατές φιλίες, παρουσιάζονται με χιουμοριστική διάθεση σε μια σειρά νεανική, ανάλαφρη και κωμική, με φόντο το active lifestyle των vanlifers.

Το **«Van Life - Η ζωή έξω»** βασίζεται σε μια ιδέα της **Δήμητρας Μπαμπαδήμα,** η οποία υπογράφει το σενάριο και τη σκηνοθεσία.

Σε κάθε επεισόδιο του **«Van Life - Η ζωή έξω»,** ο πρωταθλητής στην ποδηλασία βουνού **Γιάννης Κορφιάτης,**μαζί με την παρέα του, το κινηματογραφικό συνεργείο δηλαδή, προσκαλεί διαφορετικούς χαρακτήρες, λάτρεις ενός extreme sport, να ταξιδέψουν μαζί τους μ’ ένα διαμορφωμένο σαν μικρό σπίτι όχημα.

Όλοι μαζί, δοκιμάζουν κάθε φορά ένα νέο άθλημα, ανακαλύπτουν τις τοπικές κοινότητες και τους ανθρώπους τους, εξερευνούν το φυσικό περιβάλλον όπου θα παρκάρουν το «σπίτι» τους και απολαμβάνουν την περιπέτεια αλλά και τη χαλάρωση σε μία από τις ομορφότερες χώρες του κόσμου, αυτή που τώρα θα γίνει η αυλή του «σπιτιού» τους: την **Ελλάδα.**

**«Κρήτη - Windsurf»**

Η ομάδα του **«Van Life - Η ζωή έξω»** χάνει το πλοίο επιστροφής για Αθήνα και έτσι συνεχίζει το ταξίδι της στην **Κρήτη.**

Ξεκινούν με προορισμό τα **Φαλάσαιρνα,** όπου εκεί συναντούν τον **Μάνο Βαρδάκη** και τον **Κώστα Κωστόπουλο,** δύο πολύ έμπειρους windsurfers, όπου μαζί τους θα ζήσουν μια απίστευτη εμπειρία **windsurf.**

Συνεχίζουν με προορισμό την **Παλιόχωρα,** όπου αντικρίζουν μαγευτικά και τεράστια κύματα. Το μέρος δεν είναι κατάλληλο για αρχάριους κι έτσι ο Γιάννης δεν καταφέρνει να μπει στη θάλασσα για να δοκιμάσει για πρώτη φορά να κάνει windsurfing.

Όμως, ο Μάνος και ο Κώστας μπαίνουν στη θάλασσα και προσφέρουν ένα μαγευτικό θέαμα windsurfing στη δύση του ήλιου.

Τέλος, όλη η ομάδα καταλήγει στο **Ελαφονήσι,** όπου ο καιρός είναι καλύτερος κι έτσι ο Γιάννης παίρνει σανίδι και πανί και μπαίνει στη θάλασσα. Θα καταφέρει ο Γιάννης να δαμάσει τα κύματα και να επιστρέψουν στην Αθήνα;

**Ιδέα - σκηνοθεσία - σενάριο:** Δήμητρα Μπαμπαδήμα

**Παρουσίαση:** Γιάννης Κορφιάτης

**Αρχισυνταξία:** Ελένη Λαζαρίδη

**Διεύθυνση φωτογραφίας:** Θέμης Λαμπρίδης & Μάνος Αρμουτάκης

**Ηχοληψία:** Χρήστος Σακελλαρίου

**Μοντάζ:** Δημήτρης Λίτσας

**Διεύθυνση παραγωγής:** Κώστας Ντεκουμές

**Εκτέλεση & οργάνωση παραγωγής:** Φωτεινή Οικονομοπούλου

**Εκτέλεση παραγωγής:** Ohmydog Productions

**17.15  4ο ΤΟΥΡΝΟΥΑ ΜΠΑΣΚΕΤ «ΝΙΚΟΣ ΦΑΣΟΥΡΑΣ»   W**

**«ΠΕΡΙΣΤΕΡΙ – ΑΕΚ»**

**Απευθείας μετάδοση από το Περιστέρι**

**19.15  POP HELLAS, 1951-2021: Ο ΤΡΟΠΟΣ ΠΟΥ ΖΟΥΝ ΟΙ ΕΛΛΗΝΕΣ (E)  W**

Η σειρά ντοκιμαντέρ **«Pop Hellas, 1951-2021: Ο τρόπος που ζουν οι Έλληνες»** αφηγείται τη σύγχρονη ιστορία του τρόπου ζωής των Ελλήνων από τη δεκαετία του ’50 έως σήμερα.

Πρόκειται για μια ιδιαίτερη παραγωγή με τη συμμετοχή αρκετών γνωστών πρωταγωνιστών της διαμόρφωσης αυτών των τάσεων.

Πώς έτρωγαν και τι μαγείρευαν οι Έλληνες τα τελευταία 70 χρόνια;

Πώς ντύνονταν και ποιες ήταν οι μόδες και οι επιρροές τους;

Ποια η σχέση των Ελλήνων με τη μουσική και τη διασκέδαση σε κάθε δεκαετία;

Πώς εξελίχθηκε ο ρόλος του αυτοκινήτου στην καθημερινότητα και ποια σημασία απέκτησε η μουσική στη ζωή μας;

Πρόκειται για μια ολοκληρωμένη σειρά 12 θεματικών επεισοδίων που εξιστορούν με σύγχρονη αφήγηση μια μακρά ιστορική διαδρομή (1951-2021) μέσα από παρουσίαση των κυρίαρχων τάσεων που έπαιξαν ρόλο σε κάθε τομέα, αλλά και συνεντεύξεις καταξιωμένων ανθρώπων από κάθε χώρο που αναλύουν και ερμηνεύουν φαινόμενα και συμπεριφορές κάθε εποχής.

Κάθε ντοκιμαντέρ εμβαθύνει σε έναν τομέα και φωτίζει ιστορικά κάθε δεκαετία σαν μια σύνθεση από γεγονότα και τάσεις που επηρέαζαν τον τρόπο ζωής των Ελλήνων. Τα πλάνα αρχείου πιστοποιούν την αφήγηση, ενώ τα ειδικά γραφικά και infographics επιτυγχάνουν να εξηγούν με τον πιο απλό και θεαματικό τρόπο στατιστικά και κυρίαρχες τάσεις κάθε εποχής.

**«Οι Έλληνες και ο αθλητισμός, 1951-2021»**

Ποια είναι η σχέση των Ελλήνων με τα σπορ από τη δεκαετία του ’50 μέχρι σήμερα;

Στη σύγχρονη Ελλάδα, τα σπορ είναι η απόδειξη πως όλα μπορούν να συμβούν.

Ότι η επιμονή και η σκληρή δουλειά επιβραβεύονται. Ότι στη ζωή υπάρχουν νίκες και ήττες, πολύτιμες και οι δύο.

Τα σπορ επηρέαζαν πάντοτε έντονα τη ζωή και την καθημερινότητα των Ελλήνων, όπως διαπιστώνεται μέσα από τις 14 συνεντεύξεις γυναικών και ανδρών που αφηγούνται συναρπαστικές ιστορίες, ενώ μια σειρά από εντυπωσιακά infographics παρουσιάζουν σημαντικά στοιχεία που έκαναν τη διαφορά μέσα στον χρόνο.

**Στο συγκεκριμένο επεισόδιο καταγράφονται μέσα από αφηγήσεις και ιστορίες:**

• Τη δεκαετία του ’50, το ποδόσφαιρο είναι μια προέκταση της κοινωνικής πραγματικότητας, οι Έλληνες συρρέουν σε οποιαδήποτε αθλητική διοργάνωση πραγματοποιείται και οι αθλητές για κάποιους θεωρούνται υπεράνθρωποι.

• Στη δεκαετία του ’60 οι Έλληνες παίζουν μπάλα στις αλάνες. Το κυριακάτικο ματς γίνεται εβδομαδιαία ιεροτελεστία.

• Τη δεκαετία του ’70, η τηλεόραση μπαίνει στα σπίτια των Ελλήνων. Οι άνθρωποι ανακαλύπτουν τη μαγεία των μεγάλων διοργανώσεων. Το έπος του Γουέμπλεϊ είναι ο ποδοσφαιρικός άθλος που επηρεάζει κάθε ποδοσφαιρόφιλο.

• Τη δεκαετία του ’80, ο αθλητισμός γυναικών άρχισε να ανθίζει. Οι επιτυχίες της Σακοράφα και της Βερούλη στον στίβο και άλλων αθλητριών σε διάφορα αθλήματα, κάνουν τους Έλληνες περήφανους. Το 1987 η κατάκτηση του Ευρωμπάσκετ από την εθνική μας ομάδα, θα μείνει ανεξίτηλα γραμμένη στη μνήμη όλων των Ελλήνων.

• Οι πρώτες μεγάλες εθνικές επιτυχίες σε Ολυμπιακούς Αγώνες συγκινούν τους Έλληνες, τη δεκαετία του ’90. Τα αθλητικά τηλεοπτικά προγράμματα πληθαίνουν. Οι Έλληνες φίλαθλοι ταυτίζονται με ξένες ομάδες και αθλητές του εξωτερικού.

•Στη δεκαετία του 2000, η κατάκτηση του Euro 2004 από την εθνική μας ομάδα ποδοσφαίρου και η διοργάνωση των Ολυμπιακών Αγώνων, είναι δύο γεγονότα που προκαλούν εθνική ανάταση.

• Η οικονομική κρίση επηρεάζει το αθλητικό θέαμα, ωστόσο νέα αστέρια αρχίζουν να αναδεικνύονται. Ο αθλητισμός γίνεται κομμάτι της καθημερινότητας των παιδιών. Σήμερα, τα πρότυπα συνεχίζουν να επηρεάζουν. Οι Έλληνες αθλούνται και οι μαραθώνιοι γίνονται μόδα. Το περπάτημα, ως άθληση, είναι η νέα καθημερινότητα.

**Στην εκπομπή μιλούν οι:** **Άννα Βερούλη** (Παγκόσμια Πρωταθλήτρια Ακοντισμού), **Όλγα Βασδέκη** (Ολυμπιονίκης Στίβου), **Σοφία Μπεκατώρου** (Ολυμπιονίκης Ιστιοπλοΐας), **Γιώργος Λυκουρόπουλος** (Δημοσιογράφος), **Γιάννης Φιλέρης** (Δημοσιογράφος), **Αντώνης** **Πανούτσος** (Δημοσιογράφος), **Μαρίζα Γεωργίτση** (Δημοσιογράφος), **Νίκος Καραγιαννίδης** (Δημοσιογράφος), **Γιάννης** **Θεοδωρακόπουλος** (Δημοσιογράφος), **Αντώνης Καρπετόπουλος** (Δημοσιογράφος), **Μένιος Σακελλαρόπουλος** (Δημοσιογράφος – Συγγραφέας), **Μαρία Ζαφειράτου** (Δημοσιογράφος), **Μαρίνα Κουταρέλλη** (Πρόεδρος Spetses Mini Marathon), **Παναγιώτης Μπάζος** (Γενικός Διευθυντής Αλυσίδας Γυμναστηρίων).

**Ιδέα - επιμέλεια εκπομπής:** Φώτης Τσιμέλας

**Σκηνοθεσία:** Μάνος Καμπίτης

**Συντονισμός εκπομπής:** Πάνος Χάλας

**Διεύθυνση φωτογραφίας:** Κώστας Τάγκας

**Αρχισυνταξία:** Γιάννης Τσιούλης

**Μοντάζ:** Νίκος Αράπογλου

**Έρευνα:** Αγγελική Καραχάλιου, Ζωή Κουσάκη

**Πρωτότυπη μουσική:** Γιάννης Πατρικαρέας

**Παραγωγή:** This Way Out Productions

**Έτος παραγωγής:** 2021

**20.15  4ο ΤΟΥΡΝΟΥΑ ΜΠΑΣΚΕΤ «ΝΙΚΟΣ ΦΑΣΟΥΡΑΣ»   W**

**«ΠΑΝΑΘΗΝΑΪΚΟΣ – ΚΛΟΥΖ»**

**Απευθείας μετάδοση από το Περιστέρι**

**22.15  ΣΥΜΦΩΝΙΚΟ ΡΕΜΠΕΤΙΚΟ - ΑΠΟ ΤΗ ΣΜΥΡΝΗ ΚΑΙ ΤΗΝ ΠΟΛΗ ΣΤΟΝ ΠΕΙΡΑΙΑ**

**Αφιέρωμα στη Μικρασιατική Καταστροφή**

**23.30 ΙΣΤΟΡΙΑ ΓΡΑΜΜΕΝΗ ΜΕ ΝΟΤΕΣ (Ε)  W**

**«Σμύρνη» - Αφιέρωμα στη Μικρασιατική Καταστροφή**

**00.30 Η ΖΩΗ ΕΙΝΑΙ ΣΤΙΓΜΕΣ (Ε) W**

**«Λαυρέντης Μαχαιρίτσας»**

***Νυχτερινές Επαναλήψεις***

**01:30  ΕΚΠΛΗΚΤΙΚΑ ΞΕΝΟΔΟΧΕΙΑ (Ε) ημέρας GR**

**02:20 ΧΩΡΙΣ ΠΥΞΙΔΑ (Ε) ημέρας W**

**03:15 SELFIE RELOADED (Ε) ημέρας W**

**04:05 Η ΖΩΗ ΕΙΝΑΙ ΣΤΙΓΜΕΣ (Ε) ημέρας W**

**05:05 ΙΣΤΟΡΙΑ ΓΡΑΜΜΕΝΗ ΜΕ ΝΟΤΕΣ(Ε) ημέρας  W**

**06:05 POP HELLAS, 1951-2021: Ο ΤΡΟΠΟΣ ΠΟΥ ΖΟΥΝ ΟΙ ΕΛΛΗΝΕΣ (Ε) ημέρας W**

**ΚΥΡΙΑΚΗ 10 ΣΕΠΤΕΜΒΡΙΟΥ 2023**

**...............................................................................**

**13.30 KOOKOOLAND (Ε)  W**

**«Μια πολύ κακή μέρα!»**

**14.00  ΠΑΓΚΟΣΜΙΟ ΠΡΩΤΑΘΛΗΜΑ ΚΩΠΗΛΑΣΙΑΣ  GR**

**Τελικοί**

**Απευθείας μετάδοση από το Βελιγράδι**

**16.15  ΤΟ ΜΙΚΡΟ ΣΠΙΤΙ ΣΤΟ ΛΙΒΑΔΙ (E)   GR**

**Οικογενειακή σειρά, παραγωγής ΗΠΑ 1974 – 1983**

**Eπεισόδιο** **20ό:** **«Θα μου χαρίσετε αυτόν τον χορό;» (May I have this dance)**

Όταν ο Γουίλι ανακοινώνει ότι σχεδιάζει να παντρευτεί την αγαπημένη του Ρέιτσελ Μπράουν και να αναλάβει τη διοίκηση του ξενοδοχείου με εστιατόριο που είναι στο όνομα της αδελφής του, η κα Όλσον προσπαθεί να αναμιχθεί.

Αλλά ο Γουίλι εντυπωσιάζει τη μέλλουσα σύζυγό του και τον πατέρα του, όταν ξεκαθαρίζει τα πράγματα με τη μητέρα του μια και καλή.

**17.10 ΚΑΤΙ ΓΛΥΚΟ (Ε) W**

**«Crumble αχλαδιού με χαρούπι & Παστέλι από σπίτι»**

**18.00 ART WEEK (E) W**

**«Γιάννης Μπέζος, Άρης Λεμπεσόπουλος και Μάκης Παπαδημητρίου»**

**18.50 ΜΙΚΡΑΣΙΑΤΙΚΗ ΚΑΤΑΣΤΡΟΦΗ (Ε) Κ8 W**

**Ντοκιμαντέρ - Αφιέρωμα στη Μικρασιατική Καταστροφή**

**20.15  4ο ΤΟΥΡΝΟΥΑ ΜΠΑΣΚΕΤ «ΝΙΚΟΣ ΦΑΣΟΥΡΑΣ»   W**

**«ΠΕΡΙΣΤΕΡΙ – ΠΑΝΑΘΗΝΑΪΚΟΣ»**

**Απευθείας μετάδοση από το Περιστέρι**

**22.15  ΜΙΚΡΕΣ ΙΣΤΟΡΙΕΣ K8 W**

**«Βαθύκοφτο»**

**22.40 ΕΛΛΗΝΙΚΟΣ ΚΙΝΗΜΑΤΟΓΡΑΦΟΣ Κ16  W**

**«ΕΥΔΟΚΙΑ»**

**00.30  ΝΤΟΚΙΜΑΝΤΕΡ (Ε)  GR**

**«Το τέταρτο παράθυρο»**

***Νυχτερινές Επαναλήψεις***

**02:00 ΕΚΠΟΜΠΗ (Ε) ημέρας**

**02:45 ΞΕΝΟ ΝΤΟΚΙΜΑΝΤΕΡ (Ε) ημέρας GR**

**03.40 ΜΙΚΡΑΣΙΑΤΙΚΗ ΚΑΤΑΣΤΡΟΦΗ (Ε) ημέρας W**

**05:00 ΠΛΑΝΑ ΜΕ ΟΥΡΑ (Ε) ημέρας W**

**06:00 ΚΑΤΙ ΓΛΥΚΟ (Ε) ημέρας  W**

**Τέλος, τα επεισόδια της ξένης σειράς «ΔΥΟ ΖΩΕΣ» (DOS VIDAS) προγραμματίζονται ως εξής:**

**Δευτέρα 11/9/2023, στις 18:30: Επεισόδια 95ο και 96ο**

**Επεισόδιο 95o.** Σίγουρη ότι κάτι σοβαρό συμβαίνει με τη μητέρα της, η Χούλια προσπαθεί να το βγάλει από μέσα της, αλλά η Ντιάνα αρνείται να υποχωρήσει. Η Χούλια αποφασίζει να ψαρέψει τον Μάριο: ίσως ξέρει κάτι περισσότερο γι’ αυτό που έχει στο μυαλό της η Ντιάνα. Η Μαρία προσπαθεί να δώσει στον Ριμπέρο να καταλάβει ότι η ζωή της Κλόε είναι μόνο δική της και ότι αν η εκείνη πλησιάζει τον Έρικ, το μόνο που μπορεί να κάνει ο Ριμπέρο είναι να της ευχηθεί καλή τύχη.

Συμβουλεύοντας τον Ριμπέρο, η Μαρία συνειδητοποιεί ότι δεν ακολουθεί η ίδια τις δικές της συμβουλές. Τελικά βρίσκει το κουράγιο να πάει στον Ρίο, καθώς θεωρεί ότι αυτός είναι ο μόνος τρόπος για να φύγει ο Ντάνι από το πλάνο.

Στην αποικία, ο Βίκτορ συνειδητοποιεί ότι φέρθηκε άδικα στον Κίρος και ζητεί συγγνώμη: τώρα καταλαβαίνει ότι οι πράξεις του Κίρος οφείλονταν μόνο στην ακλόνητη πίστη του. Ο Βίκτορ προσφέρει στον Κίρος την ευκαιρία να επιστρέψει στο εργαστήριο, αλλά η απάντηση του Κίρος είναι απροσδόκητη. Η Ινές συνειδητοποιεί ότι είναι θέμα χρόνου να μετατραπεί ο Άνχελ σ’ έναν νέο Βεντούρα. Ο μόνος τρόπος να τον σταματήσει είναι να λάβει δραστικά μέτρα.

**Επεισόδιο 96ο.** Έχοντας ανακαλύψει ότι η μητέρα της έχει πει ψέματα σχετικά με την ανακαίνιση του διαμερίσματός της, η Χούλια αισθάνεται ότι η Ντιάνα, αν και ομολόγησε, δεν έχει πει όλη την αλήθεια. Ο Έρικ συνεχίζει να παραμελεί τα καθήκοντά του στο ξενοδοχείο: ερωτεύεται την Κλόε και εκείνη τον Έρικ. Αυτό είναι σκληρό για τον Ριμπέρο, ο οποίος προσπαθεί να απομακρύνει την Κλόε από τον νεοφερμένο, χωρίς αποτέλεσμα. Η φιλία της Ελένα με τη Χούλια είναι δύσκολη: δεν περνούν πια χρόνο μαζί εκτός εργαστηρίου και συγκρούονται σε κάθε ευκαιρία. Οι μειωμένες ώρες εργασίας επηρεάζουν την ποιότητα των επίπλων και η Χούλια θέλει να διατηρήσει την ποιότητα με κάθε κόστος.

Στην Αφρική, η Κάρμεν ανακαλύπτει ότι ο αρραβωνιαστικός της, ο οποίος έχει εγκαταλείψει τις κραιπάλες του και έχει γίνει υποδειγματικός υπάλληλος, εξακολουθεί να εφαρμόζει μια παράδοση που είναι βαθιά ριζωμένη μεταξύ των ανδρών της αποικίας. Ο Βεντούρα δυσκολεύεται να πιστέψει ότι ο Άνχελ θα μπορούσε να έχει κλέψει τα χρήματα από το χρηματοκιβώτιο, οπότε ψάχνει να βρει κάποιον άλλο να κατηγορήσει... αλλά τελικά αναγκάζεται να αποδεχτεί την πραγματικότητα.

**Τρίτη 12/9/2023, στις 18:30: Επεισόδια 97ο και 98ο**

**Επεισόδιο 97ο.** Ο Σέρχιο βρίσκει διαρκώς νέους τολμηρούς τρόπους για να επαναφέρει το εργαστήριο στην πορεία του. Ωστόσο, η πιο πρόσφατη ιδέα του, μια έρευνα παραγωγικότητας, μπορεί να αποδειχθεί μάλλον πρόβλημα παρά λύση. Το ξενοδοχείο του Τίρσο βρίσκεται, επίσης, σε ύφεση -η πελατεία απομακρύνεται ραγδαία. Φαίνεται ότι προτιμούν ένα μπαρ ανταγωνιστικό, αφού έχουν βαρεθεί την ανικανότητα του Έρικ. Αν ο Τίρσο δεν αναλάβει γρήγορα δράση, μπορεί να μείνουν και οι δύο χωρίς δουλειά.

Στην αποικία, αυτό που έμοιαζε με μια αθώα βραδιά καταλήγει να πλήξει ανεπανόρθωτα τον αρραβώνα της Κάρμεν και του Βίκτορ. Και, όπως γνωρίζουν καλά, οι συνέπειες ενός αποτυχημένου γάμου είναι όλο και πιο τρομερές. Στο μεταξύ, η Ινές έχει να αντιμετωπίσει κάτι περισσότερο από την κακή της υγεία. Υπάρχει επίσης η απειλή ενός γιατρού που θα την εξετάσει και θα αποκαλύψει κάτι. Η κατάσταση της Ινές δεν είναι αυτή που υποψιάζεται.

**Επεισόδιο 98ο.** Η δοκιμαστική παραγγελία για τον διανομέα επίπλων με εθνικό δίκτυο έχει προκαλέσει χάος στο εργαστήριο της Χούλια. Η προθεσμία πλησιάζει, αλλά υπάρχουν ακόμα πολλά να γίνουν. Το μειωμένο ωράριο εργασίας και η κούραση των υπαλλήλων της λειτουργούν αθροιστικά μαζί με άλλα προβλήματα, που τη φέρνουν στα όριά της. Αυτό το κοκτέιλ συναισθημάτων θέτει σε κίνδυνο τη φιλία της με την Ελένα, αλλά και άλλες σχέσεις. Καθώς η δουλειά συσσωρεύεται, το μόνο που απασχολεί τον Ριμπέρο είναι πόσο λάθος κάνει η Κλόε που εμπιστεύεται τον Έρικ. Ενώ η Μαρία του λέει να χαλαρώσει, ο Ριμπέρο είναι αποφασισμένος να εκθέσει τον νέο του γείτονα.

Στην αποικία, η Κάρμεν έχει αποφασίσει να επιστρέψει στο σπίτι της. Τα προηγούμενα όνειρά της για την Αφρική φαίνεται να έχουν ξεθωριάσει. Για τον Κίρος, η είδηση αποτελεί μεγάλο πλήγμα. Δεν θέλει η Κάρμεν να επιστρέψει στη Μαδρίτη και πρέπει να την πείσει να αλλάξει γνώμη. Στο σπίτι των Βέλεζ ντε Γκεβάρα, η Ινές είναι ακόμα στο κρεβάτι. Ο Άνχελ προσπαθεί να την επισκεφτεί, αλλά βρίσκεται αντιμέτωπος με την εχθρότητα του Βεντούρα. Ο νεαρός γνωρίζει ότι κάτι συμβαίνει και είναι αποφασισμένος να μάθει την αλήθεια.

**Τετάρτη  13/9/2023, στις 18:30: Επεισόδια 99ο και 100ό**

**Επεισόδιο 99ο.** Η παραγγελία της Ταμάρ βρίσκεται σε κομβικό σημείο. Η μεταφορική εταιρεία που προσέλαβαν για να παραδώσει τα έπιπλα τούς έχει αφήσει έκθετους. Η Χούλια αναγκάζεται να ζητήσει βοήθεια από έναν φίλο του Σέρχιο, αφήνοντας τους υπαλλήλους της να φροντίσουν να είναι όλα τα έπιπλα έτοιμα στην ώρα τους. Ο Τίρσο και ο Έρικ έχουν δουλέψει σκληρά για να κάνουν την «Ημέρα Tάπας» επιτυχημένη και να κερδίσουν πίσω τους πελάτες που έχασαν. Όλα φαίνεται να πηγαίνουν καλά, μέχρι που ένα μήνυμα του Έρικ προς την Κλόε δυναμιτίζει τα πάντα.

Στη Γουινέα, κάποιος έχει ειδοποιήσει την Αποικιακή Φρουρά για περίεργες δοσοληψίες στο εργοστάσιο του Φρανθίσκο. Αν και όλοι έχουν τις δικές τους θεωρίες, η Πατρίθια ξέρει ποιον να ρωτήσει για να μάθει: τον υπολοχαγό Σεράλβο, τον αξιωματικό που διέταξε την έρευνα. Η Κάρμεν έχει ήδη αποφασίσει να φύγει από την αποικία, αλλά η Λίντα και ο Βίκτορ δεν έχουν πει ακόμα την τελευταία τους κουβέντα. Στο μεταξύ, η Αλίθια ανακαλύπτει τα κλεμμένα χρήματα και τα έγγραφα του Βεντούρα κρυμμένα στο βιβλιοπωλείο. Δεν θα μπορούσε παρά να είναι η Ινές.

**Επεισόδιο 100ό.** Η Χούλια και η Ελένα εξακολουθούν να μαλώνουν για την ανεπιτυχή παράδοση των επίπλων. Οι δυο τους βρίσκονται σε αντιπαράθεση, αλλά η Χούλια, που έχει καταβληθεί από νεύρα και άγχος, είναι αποφασισμένη να βρει λύση στα προσωπικά και επαγγελματικά τους προβλήματα. Στο μεταξύ, ο Έρικ έχει αποφασίσει να φύγει από το χωριό, επειδή νιώθει ότι έχει γίνει ενοχλητικός στον Τίρσο. Έχει πάρει την απόφασή του, μέχρι που ο Ριμπέρο του κάνει μια εξομολόγηση.

Στην αποικία, η Κάρμεν εξακολουθεί να σχεδιάζει να επιστρέψει στο σπίτι της. Υποφέροντας από τον χωρισμό τους, ο Βίκτορ απομακρύνει τη νεαρή γυναίκα και ακολουθεί τη συμβουλή του πατέρα του. Κάνει μια συζήτηση με την Κάρμεν για την οποία θα μετανιώσει. Ο Βεντούρα συνομιλεί με την Ινές για να μάθει τους λόγους που την οδήγησαν στη ληστεία του χρηματοκιβωτίου. Η Ινές, η οποία αρχικά το αρνείται, τελικά ομολογεί και ο Βεντούρα την κάνει να πληρώσει υψηλό τίμημα. Ωστόσο, αυτό δεν είναι τίποτα μπροστά σ’ αυτό που θα υποστεί όταν μάθει για τον εραστή της. Ενώ ο Άνχελ δεν ξέρει αν θα μπορέσει να τη συγχωρήσει.

**Πέμπτη 14/9/2023, στις 18:30: Επεισόδια 101ο και 102ο**

**Επεισόδιο 101ο.** Η κατάσταση στο εργαστήριο της Χούλια γίνεται όλο και πιο περίπλοκη. Η τεταμένη ατμόσφαιρα επιδεινώνεται από τις αμφιβολίες των υπαλλήλων της για τον τρόπο λειτουργίας της επιχείρησης: με λιγότερους εργαζόμενους, θα δυσκολευτούν να κάνουν τη δουλειά τους. Σαν να μην ήταν ήδη αρκετά δύσκολη η επαγγελματική της ζωή, η Χούλια έχει να αντιμετωπίσει και τις προσωπικές της υποθέσεις: Η Ελένα δεν της έχει συγχωρήσει την απόλυσή της. Στο ξενοδοχείο, ο Ριμπέρο εξομολογείται ότι αυτός ήταν η πραγματική αιτία της καταστροφής στο πάρτι και όχι ο Έρικ. Αυτό κάνει τον Έρικ να αναθεωρήσει τις σκέψεις του για το μέλλον του στο χωριό.

Στην αποικία, η Κάρμεν εξηγεί στον Κίρος γιατί επέλεξε να μην συνεχίσει τη σχέση τους. Τα συναισθήματά τους αρχίζουν να εμφανίζονται ξανά, κάνοντάς τους να προβληματιστούν για τις αποφάσεις του παρελθόντος. Στο μεταξύ, η επιμονή του Φρανθίσκο να δει την Κάρμεν και τον Βίκτορ ξανά μαζί φέρνει πατέρα και κόρη σε αντιπαράθεση. Στο σπίτι των Βέλεζ ντε Γκεβάρα, η Ινές παρουσιάζει μια μικρή υποτροπή που την κάνει να υποψιάζεται ότι κάτι πιο σοβαρό μπορεί να συμβαίνει. Στο μεταξύ, ευγνώμων για την υποστήριξη που του παρέχει η Αλίθια, ο Άνχελ την προσκαλεί σε μια βραδινή έξοδο.

**Επεισόδιο 102o.** Η Χούλια νομίζει ότι βρήκε λύση για την απουσία της Ελένα, τοποθετώντας τον Σέρχιο στη θέση της. Η αντικατάσταση της Ελένα, όμως, αποδεικνύεται δύσκολη υπόθεση, και ειδικά για τον «κύριο Τέλειο» που δεν έχει πείρα. Η άφιξη της κουνιάδας του Τίρσο, της Όλγας, κάνει την πόλη να βουίζει, αλλά φέρνει μια δυσάρεστη έκπληξη για τον γιο της, τον Έρικ. Όταν ο Έρικ ανακαλύπτει ότι ο Τίρσο της ζήτησε να έρθει, αισθάνεται προδομένος από τον θείο του.  
Στην αποικία, η Κάρμεν είναι απρόθυμη να συναντηθεί με τον Βίκτορ, παρά τις προσπάθειες της Ενόα και του Φρανθίσκο να του δώσουν μια ευκαιρία να δώσει εξηγήσεις. Όταν τελικά συμφωνεί, οι υποψίες της Κάρμεν επιβεβαιώνονται: είναι τόσο ερωτευμένος μαζί της, που ακόμη και η αυτοεκτίμησή του εξαφανίζεται όταν τη βλέπει. Η κατάσταση της υγείας της Ινές επιδεινώνεται συνεχώς. Θεωρεί ότι η κατάστασή της οφείλεται στο φαγητό που τρώει.

**Παρασκευή 15/9/2023, στις 18:30: Επεισόδια 103ο και 104ο**

**Επεισόδιο 103ο.**  Η Χούλια πρέπει να συνεχίσει τη δουλειά της στο εργαστήριο χωρίς την Ελένα. Ο Σέρχιο προσπαθεί να κάνει ό,τι μπορεί για να την αντικαταστήσει, αλλά όσο σκληρά κι αν προσπαθεί, δεν μπορεί να ανταποκριθεί. Νιώθοντας έντονα πίεση και ζήλια, ο Σέρχιο παίρνει μια επιζήμια απόφαση πίσω από την πλάτη της Χούλια. Για να σταματήσει να τον κυνηγάει η μητέρα του, ο Έρικ δέχεται να ακούσει τι έχει να πει, αλλά η συζήτηση ανοίγει παλιές πληγές και για τους δύο. Εκείνος δεν είναι έτοιμος να συγχωρήσει, αλλά η Όλγα δεν σκοπεύει να τα παρατήσει.

Στη Γουινέα, η Κάρμεν ενημερώνει τους φίλους και την οικογένειά της ότι αποφάσισε να μείνει. Όλοι είναι ενθουσιασμένοι με τα νέα, και κάποιοι πιστεύουν μάλιστα ότι υπάρχει ακόμα ελπίδα για τον αρραβώνα της με τον Βίκτορ. Αλλά η Κάρμεν ξέρει ποιος είναι ο αληθινός της έρωτας. Ψάχνοντας για βιβλία για να φτιάξει το κέφι της Ινές, η Ενόα βλέπει κάτι στο βιβλιοπωλείο που της τραβάει την προσοχή. Είναι καθοριστικής σημασίας και δίνει απαντήσεις σχετικά με την ασθένεια της Ινές, καθώς αποκαλύπτει ποιος κρύβεται πίσω από την ασθένειά της.

**Επεισόδιο 104o.** Η σκιά της Ελένα συνεχίζει να πλανάται πάνω από το εργαστήριο, παρόλο που έχει πάψει να εργάζεται εκεί. Οι συνεχείς έπαινοι της Χούλια για την αποτελεσματικότητά της επηρεάζουν τον Σέρτζιο, ο οποίος δεν ξέρει τι να κάνει για να ανταποκριθεί στα υψηλά πρότυπα που έχει θέσει. Η άφιξη της Όλγας έχει επίσης μεγαλύτερο αντίκτυπο από ό,τι αναμενόταν. Όχι μόνο έχει αποξενώσει τον Έρικ από τον θείο του, αλλά έχει ψυχράνει και τη σχέση του με την Κλόε. Εκείνη, με τη σειρά της, έχει αμφιβολίες, γεγονός που ενθαρρύνει τη Μαρία να αναλάβει δράση. Αυτό στενοχωρεί περισσότερο τον Ριμπέρο.

Στην Αφρική, η Κάρμεν αρχίζει να αλλάζει τη ζωή της, χάρη, σε μεγάλο βαθμό, στην ακούσια αρωγή της Πατρίθια. Το πιο πρόσφατο τέχνασμά της έχει εξαντλήσει την υπομονή της θετής της κόρης και βάζει τέλος στο αίσθημα αδυναμίας που ένιωθε έως τότε. Μετά τον χωρισμό τους, δεν φαίνεται να υπάρχει επιστροφή για τον Άνχελ και την Ινές. Ειδικά όταν εκείνη μοιράζεται με τον νεαρό άντρα τις φαινομενικά τρομερές υποψίες της για την Αλίθια. Ωστόσο, αν και ο Άνχελ δείχνει να μην τις πιστεύει, βάζει τέλος στο ψεύτικο ειδύλλιο με την κοπέλα. Θα μπορέσει η Αλίθια να αντέξει μια τέτοια απογοήτευση;

**&**

**Δευτέρα 11/9/2023, στις 11:30: Επεισόδια 93ο και 94ο**

**Επεισόδιο 93o.** Η Χούλια, κουρασμένη από το γεγονός ότι δεν μένει ποτέ μόνη της με τον Σέρχιο, ζητεί από τον Μάριο να δειπνήσει με την Ντιάνα, για να βγει από το σπίτι. Όμως η ξεχωριστή βραδιά της Χούλια και του Σέρχιο γίνεται εκρηκτική, όταν η Ντιάνα επιστρέφει νωρίτερα από το αναμενόμενο. Και ενώ η Χούλια δεν μπορεί να βρει γαλήνη στο σπίτι, ούτε το εργαστήριο είναι όαση: το μειωμένο ωράριο εργασίας έχει κάνει την Ελένα επιθετική και η φιλία τους απειλείται. Στο μεταξύ, η Κλόε εξακολουθεί να ονειρεύεται τον Έρικ. Η Μαρία, φοβούμενη ότι η φίλη της θα πληγωθεί ξανά, αποφασίζει να επέμβει.

Στην αποικία, η Κάρμεν αισθάνεται υπεύθυνη για την απόφαση του Βίκτορ να αφήσει τον Κίρος να φύγει. Με την ενθάρρυνση της Ενόα, αποφασίζει να δραστηριοποιηθεί και να του βρει μια νέα δουλειά, αλλά το σχέδιό της μπορεί να τον απομακρύνει ακόμα περισσότερο. Στο σπίτι των Βελέζ ντε Γκεβάρα, ο Βεντούρα αναθέτει στον Άνχελ μια αμφιλεγόμενη αποστολή. Οι αμφιβολίες του Άνχελ σχετικά με την αποστολή του τον οδηγούν στην Αλίθια για υποστήριξη. Αυτό δεν βρίσκει σύμφωνη την Ινές, η οποία γίνεται όλο και πιο καχύποπτη απέναντι στη νεαρή γυναίκα.

**Επεισόδιο 94o.** Η κατάσταση στο σπίτι της Χούλια εξακολουθεί να είναι τεταμένη. Ο Σέρχιο έχει βαρεθεί και προτείνει στην Ντιάνα να μετακομίσει σ’ ένα ξενοδοχείο για να έχει το ζευγάρι την ησυχία που χρειάζεται. Όμως η ιδέα δεν βρίσκει σύμφωνη ούτε την Ντιάνα ούτε τη Χούλια. Επίσης, η Χούλια έχει να αντιμετωπίσει προβλήματα στο εργαστήριο, όπου μια ανταγωνιστική Ελένα είναι έτοιμη να υπερασπιστεί τα εργασιακά δικαιώματα όλης της ομάδας. Η Μαρία ζητεί από τον Έρικ να δώσει μια ευκαιρία στην Κλόε. Έκανε ένα λάθος στην προσπάθειά της να προστατεύσει τη φίλη της και ελπίζει ότι δεν είναι πολύ αργά για να το διορθώσει.

Στην αποικία, η Κάρμεν έχει σοβαρές αμφιβολίες σχετικά με τη λύση που μπορεί να δοθεί στο θέμα των φωτογραφιών. Ανησυχεί τόσο πολύ που φοβάται ότι ο αρραβώνας θα ακυρωθεί. Στο μεταξύ, ο Βίκτορ αντιμετωπίζει τους δικούς του φόβους και ανασφάλειες, χωρίς να τα καταφέρνει καλά. Στο βιβλιοπωλείο, η Αλίθια κάνει την Ινές να ζηλεύει. Όταν η Ινές ζητεί εξηγήσεις από τον Άνχελ, δημιουργείται ένα μεγάλο ρήγμα μεταξύ τους. Αργά αλλά σταθερά, φαίνεται ότι το σχέδιο της Αλίθια μπαίνει σε εφαρμογή.

**Τρίτη 12/9/2023, στις 11:30: Επεισόδια 95ο και 96ο**

**Τετάρτη 13/9/2023, στις 11:30: Επεισόδια 97ο και 98ο**

**Πέμπτη 14/9/2023, στις 11:30:  Επεισόδια 99ο και 100ό**

**Παρασκευή 15/9/2023, στις 11:30: Επεισόδια 101ο και 102ο**